ટ્રમ્પ ભારત પર વરસી જાય એવી આશા રાખવી અસ્થાને\nટ્રમ્પ આપણા મહેમાન છે અને 'અતિથિ દેવો ભવ' આપણી સંસ્કૃતિ છે. આ કારણથી આપણે તો શ્રીમાન ટ્રમ્પ અને તેમનાં પત્ની અમેરિકાનાં પ્રથમ સન્નારી મિલેનિયા અને એમનાં દીકરી-જમાઈને ઉત્તમમાં ઉત્તમ મહેમાનગતિ કરાવવા માટે થનગની રહ્યા છીએ. 

અમદાવાદ ખાતે અતિ ભવ્ય 'નમસ્તે ટ્રમ્પ' કાર્યક્રમ અને લાંબા રોડ શોનો પણ સમાવેશ થાય છે. અત્યાર સુધી ટ્રમ્પ માટે આપણી આ ભાવનાઓનો કોઈ અગમ્ય કારણોસર એમના ઉચ્ચારણોમાં રતીભાર પડઘો પાડ્યો નથી. 

પહેલાં ભારતને 'ટેરિફ કિંગ' કહ્યા પછી આપણે અણમાનિતા છીએ અને ટ્રમ્પ માત્ર નરેન્દ્ર મોદીને મળવા આવે છે અને બીજું એક માત્ર આકર્ષણ 'નમસ્તે ટ્રમ્પ' કાર્યક્રમ છે. 

આમાં માણસોના આંકડા પણ ટ્રમ્પ બદલતા રહે છે.  

પહેલાં તેએ સાત મિલિયન એટલે કે 70 લાખ લોકોની મેદની કહેતા હતા, બાદમાં આ આંકડો વધીને 10 મિલિયન એટલે કે એક કરોડે પહોંચ્યો હતો. 

આ સામે અમેરિકાનું છાપું World Tribune એના 20મી તારીખનાં અહેવાલમાં નોંધે છે. 

During next week's visit, Trump and Modi will address a large crowd (estimated to reach 125,000) in a cricket stadium in Ahmedabad. Playing off the Houston event's name, this rally has been baptized "Namaste Trump."

ચૂંટણી અને NRI મતદાતા

અમેરિકા ભારત માટે અગત્યનું છે, કારણ કે એ દુનિયાની તાકાતવર લોકશાહી છે એ ઉપરાંત 2010માં અમેરિકામાં અંદાજે 17.8 લાખ ભારતીયો રહેતા હતા, જે સંખ્યા 2018માં વધીને 20.5 લાખ થઈ છે. 

અમેરિકામાં જે મૂળ વિદેશી વસતિ રહે છે, તેમાં ભારતીયો 5.9 ટકા થાય, પણ અમેરિકાની વસતિનો માત્ર એક ટકા થાય. જો કે આર્થિક અને ટેકનૉલૉજીના ક્ષેત્ર પર અમેરિકામાં ભારતીયો અથવા ભારતીય મૂળના વ્યક્તિઓનું જે પ્રભુત્વ છે, એ નજરઅંદાજ કરી શકાય નહીં. 

નવેમ્બરમાં અમેરિકાના પ્રમુખની ચૂંટણી થવાની છે, ત્યારે આ વસતિ બે રીતે મહત્વની છે, એક મતદાતાઓ અને ચૂંટણીફંડ ઊભી કરનારાઓ તરીકે અને બીજું ઇન્ફ્લૂઍન્સર એટલે કે અમેરિકન મતદારને અસર કરી શકે છે તે રીતે. 

આ કારણથી અમેરિકામાં વસતા ભારતીયો અથવા ભારતીય મૂળની વ્યક્તિઓ ટ્રમ્પ માટે અગત્યતા ધરાવતા હોય તેવું બનવા સંભવ છે, પણ તેથી અગત્યનું અને ટ્રમ્પને ચિંતા કરાવે તેવું કારણ છે. 

એશિયન અમેરિકન લીગલ ડિફેન્સ ઍન્ડ ઍજ્યુકેશન ફંડ નામની સંસ્થાનાં તારણો મુજબ 84 ટકા ઇન્ડિયન અમેરિકનોએ 2016માં હિલેરી ક્લિન્ટનને મત આપ્યો હતો, જ્યારે 14 ટકા મત ડોનાલ્ડ ટ્રમ્પની તરફેણમાં પડ્યા હતા. 

2018માં જે ભારતીય...\n\ntl;dr:
ડોનાલ્ડ ટ્રમ્પની ભારત અને ગુજરાતની મુલાકાત આડે હવે ગણતરીના કલાકો બાકી રહ્યા છે.